Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
EU:n ulkoministeri Mogherini vaati konkreettisia askelia -
Israelin ja palestiinalaisten rauhanprosessin elvyttämiseksi.
ISIS sanoi olevansa vastuussa Gazasta Israeliin ammutusta raketista.
Pääministeri Jitshak Rabinin murhasta on tullut kuluneeksi 20 vuotta.
Väkivalta jatkui Länsirannalla, kun palestiinalaiset ottivat yhteen -
Israelin turvallisuusjoukkojen kanssa Ramallassa lähellä Beit Eliä.
Yhteenotto puhkesi, kun palestiinalais- mies yritti puukottaa Israelin sotilasta
Paikalla olleet Israelin joukot ampuivat hyökkääjän.
Väkivaltaisuudet ovat muuttuneet satunnaisiksi mutta jatkuvat silti, -
vaikka USA:n ulkoministeri Kerry ilmoitti,-
että Israel, Jordania ja palestiinalaishallinto -
ovat saavuttaneet yhteisymmärryksen Temppelivuoren käytännöistä.
Se on mainittu pääsyyksi väkivaltaisuuksien aallolle.
Palestiinalaispresidentti Abbas saapui Brysseliin viralliselle vierailulle, -
jonka aikana hän tapasi EU:n ulkoministeri Mogherinin.
Ennen tapaamista Mogherini vaati konkreettisia askelia -
Israelin ja palestiinalaisten rauhanprosessin elvyttämiseksi.
Hän totesi, että uudet askelet lujittai- sivat palestiinalaishallinnon asemaa -
ja toisivat samalla turvallisuutta Israelin kansalle.
Etsimme konkreettisia askelia kentällä, myös vaikeita askelia, -
jotka voisivat parantaa palestiinalaisten elämää -
ja vahvistaa palestiinalaishallintoa, -
ei vain taloudellisesti vaan myös turvallisuuden osalta ja poliittisesti.
Etsimme myös jotakin tuloksia prosessilta, -
emme vain prosessia prosessin vuoksi.
Etsimme askelilla myös lisää turvallisuutta Israelin kansalle.
Tuomitsematta selvästi väkivaltaa, -
joka poliisin mukaan on vaatinut 10 israelilaisen hengen, -
palestiinalaispresidentti Abbas vaati Israelia palaamaan neuvotteluihin -
ja lopettamaan asutusten rakentamisen maille, -
jotka palestiinalaiset haluavat valtiokseen.
Olemme äärimmäisen murheissamme verenvuodatuksesta maassamme.
Vaadimme Israelin hallitusta lopettamaan asutukset -
ja tunkeutumiset al-Aksan alueelle.
Vaadimme Israelin hallitusta palaamaan neuvotteluihin.
1.10. alkaneissa väkivaltaisuuksissa Israelin turvallisuusjoukot -
ovat tappaneet 29 palestiinalaista, jot- ka tekivät iskuja israelilaisia vastaan.
25 muuta palestiinalaista on kuollut Länsirannan ja Gazan protesteissa.
Palestiinalaisislamistit ampuivat viime yönä raketin Gazasta Etelä-Israeliin.
Raketti räjähti avomaalla Sha'ar HaNegevin alueella.
Vammoja ei tullut tietoon.
Israelin armeija vastasi tulittamalla kahta Hamas-järjestön rakennusta.
Islamistinen Hamas hallitsee Gazan kaistaleen palestiinalaisaluetta.
Armeijan tiedottaja julkaisi lausunnon: "Sitä sietämätöntä todellisuutta, -
että siviilit elävät jatkuvasti Gazan rakettien uhkaamina, -
ei voida hyväksyä. Sen pitää päättyä."
Hän korosti, että armeija pitää Hamasia yksin vastuullisena -
kaikista Gazasta lähtöisin olevista iskuista.
ISIS sanoi olevansa vastuussa raketista, joka ammuttiin Israeliin.
Se julisti, että taistelu Jerusalemista jatkuu.
Tammikuusta 2015 lähtien Gazasta on ammuttu 18 rakettia kohti Israelia.
Pääministeri Jitshak Rabinin salamurhasta -
tuli viime yönä kuluneeksi 20 vuotta.
Ultranationalistinen juutalainen murhasi hänet vuonna 1995.
Hän vastusti Rabinin rauhan- neuvotteluja palestiinalaisten kanssa.
Rabin ja palestiinalaishallinnon johtaja Jasser Arafat -
saivat työstä Nobelin rauhanpalkinnon.
Rabinin murha saattoi Israelin ja koko kansainvälisen yhteisön tolaltaan.
Ne olivat kiinnittäneet sotasankariin toivonsa -
saavuttaa rauha Israelin ja palestiinalaisten välille.
Pääministeri Netanjahu, joka oli siihen aikaan oppositiojohtaja -
ja jota pidettiin Rabinin pääkilpailijana, -
sanoi muistotilaisuudessa, ettei Israel koskaan hyväksy -
minkäänlaista väkivaltaa. Hän ylisti Rabinin rohkeutta.
Emme hyväksy murhanhimoisuutta tai minkäänlaista oikeutusta sille, -
niin kuin Jitshak Rabinkaan ei hyväksynyt.
En väitä, että olisin ollut hänen kanssaan yhtä mieltä kaikesta.
Meillä oli erimielisyytemme monista asioista. Se ei ole salaisuus.
Mutta Rabin oli viaton itseruoskintaan.
Hän ei koskaan omaksunut pöyristyttävää näkemystä, -
että silloinkin kun olemme uhreja, olemme syyllisiä.
Hän tahtoi tehdä konfliktista lopun ja edisti rauhaa, -
mutta myös hän joutui selviytymään julman terrorismin aalloista.
Loppuviikosta kymmenientuhansien israelilaisten odotetaan kokoontuvan -
muistamaan Rabinia Tel Avivin aukiolle, missä Rabin murhattiin.
Myös USA:n entistä presidenttiä, Bill Clintonia, -
ja Israelin entistä presidenttiä, Shimon Peresiä, odotetaan paikalle.
Egyptin parlamenttivaalien ensim- mäisen kierroksen uusintakierros -
käynnistyi tänä aamuna neljässätoista maan 27 piirikunnasta.
Kaikki paitsi neljä 226 yksilöpaikasta oli tarjolla 1. kierroksella.
Johtavat ehdokkaat kilpailevat nyt näistä paikoista, -
sillä kukaan ehdokkaista ei saanut yli 50:ttä prosenttia äänistä.
Asiat ovat sujuneet erinomaisesti -
kaikkien menettelytapojen käyttöönotosta lähtien -
äänestysasemien avaamisen, avaus- ajan ja vaaliuurnien avauksen osalta.
Myös muut äänestäjiä koskevat käy- tännöt toteutetaan ohjeiden mukaan.
Ensimmäisen vaiheen äänestysprosentti oli 26,56, -
mikä oli alhaisempi kuin vuoden 2014 presidentinvaaleissa, -
jotka al-Sisi voitti.
Luku oli huomattavasti alhaisempi kuin vuosien 2011―2012 vaaleissa -
pari kuuta sen jälkeen, kun Mubarakin 30 vuotta kestänyt valta -
päättyi kansannousuun.
Suurin oppositioryhmä Muslimiveljeskunta -
voitti vuosien 2011―2012 vaaleissa lähes puolet paikoista.
Nyt se on kielletty ja julistettu terroristijärjestöksi.
Tuhannet sen jäsenet ovat vankilassa, ja sen tukijat boikotoivat vaaleja.
Uuteen parlamenttiin tulee 568 jäsentä.
448 paikkaa täytetään riippumattomilla ehdokkailla -
ja 120 paikkaa puolueen ehdokkailla enemmistövaalitavan mukaan.
Egyptillä ei ole ollut parlamenttia kesäkuun 2012 jälkeen, -
jolloin oikeus hajotti demokraattisesti valitun päähuoneen, -
jossa Muslimiveljeskunta hallitsi.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen